CELEX: C2007/056/42
Language: et
Date: 2007-03-10 00:00:00
Title: Kohtuasi C-18/07: Eelotsusetaotlus, mille esitas Kammarrätten i Jönköping (Rootsi) 22. jaanuaril 2007  — Mattias Jalkhed versus Jordbruksverket

10.3.2007   
            
            
               ET
            
            
               Euroopa Liidu Teataja
            
            
               C 56/23
            
         Eelotsusetaotlus, mille esitas Kammarrätten i Jönköping (Rootsi) 22. jaanuaril 2007 — Mattias Jalkhed versus Jordbruksverket
   (Kohtuasi C-18/07)
   (2007/C 56/42)
   Kohtumenetluse keel: rootsi
   Eelotsusetaotluse esitanud kohus
   Kammarrätten i Jönköping
   Põhikohtuasja pooled
   
      Hageja: Mattias Jalkhed
   
      Kostja: Jordbruksverket
   Eelotsuse küsimused
   
               1.
            
            
               Kas siseriiklik õigusnorm, mis keelab metslindude pidamist kodulindudena või mõne harrastuse eesmärgil on koguseline impordipiirang või samaväärse toimega meede EÜ artikli 28 tähenduses, kui kõnealuses õigusnormis nähakse ette, et sellise linnu importimine mõnest liikmesriigist kõnealusesse liikmesriiki on lubatud?
            
         
               2.
            
            
               Juhul kui esimesele küsimusele tuleb vastata jaatavalt, kas kõnealust siseriiklikku õigusnormi saab siiski pidada ühenduse õigusega kokkusobivaks, kui võtta arvesse asjaolu, et pädeva siseriikliku asutuse väitel põhjendatakse seda õigusnormi metslindude loomuliku käitumise kohandamise raskusega tehistingimustes (lindude sotsiaalne käitumine, käitumine toidu otsimisel ning vajadus liikumisvabaduse järele) ning nende kodustamatusega, mis põhjustavad hirmu ning soovimatut stressi nende pidamisel?
               
                           a)
                        
                        
                           Milline võimalik tähendus on asjaolul, et komisjonile on kõnealusest siseriiklikust õigusnormist tehniliste eeskirjade eelnõu kujul direktiiviga 98/34/EÜ (1) (muudetud direktiiviga 98/48/EÜ) kooskõlas teatatud ning komisjonil ei olnud selle suhtes ühtegi vastuväidet (võrdluses eelkõige selle direktiivi artikli 8 lõike 5 teise lõiguga)?
                        
                     
                           b)
                        
                        
                           Milline võimalik tähendus on asjaolul, et muuhulgas selliste metslindude, mida käsitletakse põhikohtuasjas, importimist ning pidamist puudutavaid õigusnorme ei ole ühenduse tasemel ühtlustatud (erinevalt faktilistest asjaoludest, mille põhjal tehti Euroopa Kohtu otsus kohtuasjas C-162/97: Nilsson [jt])?
                        
                     
         
      (1)  EÜT L 204, lk 37, ELT eriväljaanne 13/020, lk 337.